Det saksiske vitenskapsakademiet ble stiftet av en gruppe av 13 professorer ved universitetet i Leipzig 1. juli 1846, 200-årsdagen for Gottfried Wilhelm Leibniz’ fødselsdag. Til å begynne med het akademiet «Det kongelige saksiske vitenskapsselskapet», men fikk sitt nåværende navn i 1919. Etter 2. verdenskrig ble akademiet stengt, men det åpnet igjen i 1948 og har fått bestå gjennom DDR-tiden og tiden etter Tysklands gjenforening.